गोपालगंज जिले के मांझा थाने की पुलिस ने चोरी की बुलेट के साथ चोर को दबोच लिया। बताया जाता है कि सोमवार की शाम मांझागढ़ थाना के एस आई सबीर अहमद गश्त कर रहे थे। तभी इसी क्रम में उनको गुप्त सूचना मिला की स्थानीय थाना क्षेत्र पिपरा गांव के एक व्यक्ति के द्वारा चोरी की बुलेट बाइक छिपा कर घर मे रखी गयी है। उक्त सूचना मिलते ही एसआई ने जानकारी थानाध्यक्ष मनीष कुमार को दी । इसकी जानकारी मिलते ही थाना प्रभारी अपने पुलिस दल के साथ उक्त स्थल पर पहुंचे। जहां उक्त स्थल की तलाशी के दौरान चोरी के लाल रंग के बुलेट बाइक लकड़ी से ढक घर मे छिपाकर रखा गया था। जिसे तुंरत जब्त कर लिया। वहीं गिरफ्तार चोर पिपरा गांव के अब्दुल सत्तार के पुत्र फरहान उर्फ मिस्टर को पुलिस को देखकर उक्त स्थल से अपराधी भागने लगा। जिसे पुलिस ने खदेड़कर धर दबोचा। गिरफ्तार अपराधी से पुलिस के द्वारा पूछताछ करने पर चोर ने बताया कि चोरी की बुलेट बाइक बरौली थाना क्षेत्र के ओपी थाना माधोपुर के धंतोली सरेया के कमरूदीन मिया के पुत्र फैयाज मिया से 14 हजार रुपया में खरीदने की बात स्वीकार किया। लेकिन बुलेट बाइक खरीदारी की कोई कागज नही देने पर दोनो अपराधियो पर प्राथमिकी दर्ज कर फरहान को जेल भेज दिया गया।